JY LEES NOU Jou fliekheld-voorkeur verklap baie meer as wat jy dink
Die Netflix-reeks Bridgerton het verskeie helde opgelewer, insluitend Simon Bassett, oftewel die graaf van Hastings. FOTO Instagram / Netflix.
Val jy vir jou beste vriend, of verkies jy die ridder? Dalk raak jy verlief op die afvlerk-siel of maak die stoutseun jou opgewonde. Jou gunsteling-fliekheld verklap baie van jóú en die soort man wat jou trek.Volle anderhalf uur lank is jy deel van sy wêreld. Hy voer jou mee na 'n plek waar jy kan vergeet van jou sorge. Jy is, sonder dat jy énigiets hoef te doen (dalk 'n paar peuselhappies geniet!) as't ware in sy hande.
A post shared by Pride and prejudice 1995 (@prideandprejudice1995) on Mar 28, 2019 at 1:24am PDT
Een van die gewildste liefdesflieks ooit was sekerlik Pretty Woman in 1990, met Richard Gere en Julia Roberts in die hoofrolle. Die ryk sakeman Edward Lewis huur die dienste van die Hollywood-prostituut Vivian Ward vir 'n week, gee haar 'n make-over en raak dan verlief op haar. Gere se karakter is die versinnebeelding van die moderne ridder op die wit perd, baie dogtertjies se droomman ...